በአቶ ዳውድ ኢብሳ የሚመራው ኦነግ ከኦዴፓና ከኦሮሚያ ብሄራዊ ክልላዊ መንግስት ጋር ለመስራት ተስማሙ
በአቶ ዳውድ ኢብሳ የሚመራው ኦነግ ከኦዴፓና ከኦሮሚያ ብሄራዊ ክልላዊ መንግስት ጋር በጋራ ለመስራት ተስማሙ፡፡ኦነግ ከአሁን ወዲህ ታጥቆ የሚንቀሳቀስ ሰራዊት እንደማይኖረው በአቶ ዳዉድ ኢብሳ የሚመራው ኦነግ ከኦዲፒ እና ከኦሮሚያ ክልላዊ መንግስት ጋር በጋራ በሰጡት መግለጫ አስታውቀዋል፡፡የዕርቀ ሰላም ኮሚቴና የሃገር ሽማግሌዎች በሃገር ውስጥ ሲንቀሳቀስ የነበረውን የኦነግ ታጣቂ ወደ ካምፕ ለማስገባት የተሰራው ስራ ላይ የመጨረሻ ሪፖርታቸውንም አቅርበዋል፡፡ሪፖርቱ የኦሮሚያ ክልላዊ መንግስት ምክትል ፕሬዝዳንት አቶ ሽመልስ አብዲሳ፣ የኦዲፒ ማዕከላዊ ጽህፈት ቤት ሃላፊ አቶ አዲሱ አረጋ እና አቶ ዳዉድ ኢብሳ በተገኙበት ቀርቧል፡፡በጋራ በሰጡት መግለጫ የጉሚ ሰባ ኦነግ፣ የኦሮሚያ ክልላዊ መንግስትና ኦዲፒ የኦሮሚያን ሰላም ለማረጋገጥ እና የኦሮሞ ህዝብ አንድነትን ለማጠናከር በጋራ ለመስራት መስማማታቸውን ገልፀዋል፡፡ የኦሮሚያ ክልላዊ መንግስት የህግ የበላይነትን ለማስከበር የሚወስደውን እርምጃ የጉሚ ሰባ ኦነግ ሙሉ ድጋፍ እንደሚሰጥ አቶ ዳውድ ኢብሳ አረጋግጠዋል፡፡(ምንጭ፡-የኦሮሚያ ኮሙኒኬሽን ቢሮ)